Soome jäähokiliiga

Soome jäähokiliiga (SM-liiga, tuntud lihtsalt kui Liiga) on kõrgeim jäähokiliiga Soomes.

Liiga loodi 1975. aastal ning see asendas SM-sarja, mis oli olnud suuremas osas amatöörliiga.

Alates hooajast 2024–25 on liigas mängivate klubide arv olnud 16. Liiga põhihooaeg kestab tavaliselt septembrist aprillini. Põhihooaja kuus parimat klubi pääsevad otse väljalangemismängude veerandfinaali. Kohtadele 7.–10. jäänud klubid selgitavad omavahel välja veel kaks edasipääsejat. Väljalangemismängude võitjast saab Soome meister. Võitjaklubi pälvib Kanada-malja. Liigast väljalangejaid ei selgitata.

Alates 1976. aastast on Soome meistriks tulnud kümme klubi. Kõige edukamad klubid on Tappara, mis on võitnud 13 korral, TPS, mis on võitnud kümnel korral, ja Kärpät, mis on võitnud kaheksal korral.

Soome Liigat peetakse Euroopa üheks kõige tugevamaks jäähokiliigaks Venemaa KHL-i järel ning Rootsi SHL-i, Šveitsi National League’i ja Saksamaa DEL-i kõrval.

 Klubid hooajal 2025–2026 
pisi|Tappara ja Tampere Ilvese matš Nokia Arenal
KlubiLinnKoduväljakMahutavusAsutatudHIFK  Helsingi  Helsingin jäähalli  8 200  1897HPK  Hämeenlinna  Ritari-areena  5 360  1929Ilves  Tampere  Nokia Arena  12 700  1931Jukurit  Mikkeli  Kalevankankaan jäähalli  4 200  1970JYP  Jyväskylä  LähiTapiola Areena  4 437  1923KalPa  Kuopio  Kuopion jäähalli  5 300  1929Kiekko-Espoo  Espoo  Espoo Metro Areena  6 982  1984KooKoo  Kouvola  Lumon arena  5 950  1965Kärpät  Oulu  Oulun Energia Areena  6 300  1946Lukko  Rauma  Kivikylän Areena  4 500  1936Pelicans  Lahti  Wemasto Areena  4 403  1996SaiPa  Lappeenranta  Kisapuiston jäähalli  4 820  1948Sport  Vaasa  Vaasa Arena  5 185  1962Tappara  Tampere  Nokia Arena  12 700  1955TPS  Turu  Gatorade Center  10 500  1922Ässät  Pori  Isomäki Areena  6 150  1967

 Meistrid 

 Auhinnad 
Igal hooajal antakse välja järgmised individuaalsed auhinnad järgmistes kategooriates:
 Kultainen kypärä – parim mängija
 Kalevi Nummise auhind – parim peatreener
 Jarmo Wasama mälestusauhind – parim uustulnukas
 Matti Keinose auhind – kõige tõhusam mängija
 Raimo Kilpiö auhind – kõige spordimehelikum mängija
 Urpo Ylöse auhind – parim väravavavaht
 Pekka Rautakallio auhind – parim kaitsemängija
 Aarne Honkavaara auhind – põhihooaja suurim väravakütt
 Veli-Pekka Ketola auhind – põhihooaja resultatiivseim mängija
 Lasse Oksaneni auhind – põhihooaja parim mängija
 Jari Kurri auhind – väljalangemismängude parim mängija
 Unto Wiitala auhind – parim kohtunik

 Välislingid 
 Ametlik koduleht

Kategooria:Soome jäähoki
Kategooria:Jäähokiliigad